Temeljem članka 289. Zakona o socijalnoj skrbi («Narodne novine» broj 18/22 i 46/22) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17 i 2/18, 4/20, 8/20 i 2/21), Općinsko vijeće Općine Vladislavci na svojoj 16. sjednici održanoj dana 27 . lipnja 2022. godine, donosi

**ODLUKU**

**o dopuni Odluke o socijalnoj skrbi na području Općine Vladislavci**

**Članak 1.**

Odluka o socijalnoj skrbi na području Općine Vladislavci („Službeni glasnik“ Općine Vladislavci br. 6/17, 7/19, 4/20, 10/20, 10/21 i 16/21) (dalje u tekstu: Odluka) mijenja se i dopunjuje prema odredbama ove Odluke.

**Članak 2.**

U članku 5. stavku 1. Odluke, iza točke 5. dodaje se nova točka 6. glasi:

„pravo na donaciju toplog obroka- ručka.“

**Članak 3.**

Iza članka 13., dodaje se novi članak 13.a., koji glasi:

Pravo na donaciju toplog obroka-ručka ostvaruje hrvatski državljanin sa prebivalištem na području Općine Vladislavci koji zbog socijalnog i zdravstvenog stanja nije u mogućnosti pribaviti namirnice i pripremiti obrok.

Vrijednog doniranog toplog obroka-ručka može se odobriti u godišnjem iznosu do 5.000,00 kuna.

Odluku o utvrđivanju prava na topli obrok - ručak donosi Općinski načelnik, na Prijedlog povjerenstva.

Povjerenstvo ima predsjednika i dva članka, a imenuje ga općinski načelnik.

**Članak 4.**

Ostale odredbe Odluke o socijalnoj skrbi na području Općine Vladislavci („Službeni glasnik“ Općine Vladislavci br. 6/17, 7/19, 4/20, 10/20, 10/21 i 16/21) ostaju ne izmijenjene.

**Članak 5.**

Zadužuje se Jedinstveni upravni odjel da izradi pročišćeni tekst Odluke o socijalnoj skrbi na području Općine Vladislavci.

**Članak 6.**

Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 550-01/17-04/02

URBROJ: 2158/07-01-21-17

Vladislavci, 27. lipnja 2022.

**Predsjednik**

**Općinskog Vijeća**

Krunoslav Morović, v.r.